Beurtkrag wel die naweek ingestel | Maroela Media
Eskom het bevestig dat fase 2-beurtkrag die naweek gaan voortduur. Indien alles goed gaan, sal Suid-Afrikaners wel Sondag heeldag krag hê.
In 'n verklaring wat Donderdagaand uitgereik is, sê die kragreus beurtkrag sal van Donderdag tot Sondag 06:00 ingestel word. Dit is omdat bykomende eenhede verlore gegaan het weens 'n tekort aan opwekkingskapasiteit.
"Fase 2-beurtkrag is Saterdag nodig om die noodreserwes weer aan te vul vir die week wat voorlê," sê Eskom.
Onbeplande onderbrekings het Donderdagmiddag op 12 225 MW gestaan. "Noodreserwes word tans aangewend om die tekort aan kapasiteit aan te vul. Ons sal verbruikers op hoogte hou oor die kragsituasie."
Eskom het verbruikers weereens herinner dat die stelsel onder druk verkeer en dat enige verandering in die stelsel die verandering van die fase beurtkrag op kort kennisgewing kan veroorsaak.
Verbruikers is ook weer gevra om krag spaarsamig te gebruik deur geisers tydens spitstye af te skakel, nie die lugversorger laer as 23 °C te stel nie en die swembad se pomp te stel om twee keer 'n dag vir drie ure op 'n slag te loop.
so whats new?????????????????????????????????????? die apps wat mens kry is ook nie eers meer akkuraat nie. Binnekort lewe ons in die oertyd soos my ouma en oupa